Карагулова Бурулкан

Бурулкан КАРАГУЛОВА (БУ КАРА) – 1957-жылы 1-августта Кетмен-Төбө өрөөнүндө туулган. Азыр ал жерди суу басып, Токтогул суу сактагычы курулуп калган.

КМУнун журналистика бөлүмүн аяктаган.

1989-жылы биринчи жыйнагы чыкты.

Кыргызстан Улуттук Жазуучулар Союзуна 1995-жылы өткөн.

“Адабият” басмасында, “Чүй баяны” гезитинде иштеген.

“Ордо”, “Агым” гезиттеринде сырттан иштеген. 

2009-2011-жылдары Москвадан биринчи жолу кыргызча чыккан “Кыргызстан.ru” гезитинин  редакторуна орун басар болуп иштеп, нускасын көбөйткөнгө жетишип, курч макалары менен окурмандарын көбөйткөн.

Москвада үй-бүлөсү менен жашап жүрүп алгачкы ирет “Москва кайрыктары” аттуу адабий-чыгармачылык бирикме түзүп, ыр жазган кыз-жигиттерди чогултуп, башын бириктирген.

Токтогул Сатылганов атындагы адабият музейи жаңы ачылганда бөлүм башчы болуп ишке орношуп, ушул музейди жана

А.Осмоновдун (Каптал-Арык),

К.Тыныстановдун (Чырпыкты),

К.Сабыровдун (Лейлек),

Куйручуктун (Жумгал),

Токтогулдун (Токтогул рн. Чолпон-Ата айыл.),

Ж.Бөкөмбаевдин (Токтогул рн. Мазар-Суу а.),

Тоголок Молдонун (Ак-Талаа рн.), 

А.Токомбаевдин үй-музейи (Бишкек) музейлерин түптөгөнгө зор салым кошкон жана экспонат топтоого алгачкылардан болуп киришкен.

Учурда өзү түптөгөн “Кыргыз акын-жазуучулары” коомдук фондунун директору.

30дан ашуун авторлордун жеке китептерин басмага даярдап, редакциялап, жарыкка чыгышына көмөк көрсөткөн. Азыркы кезде да китептерин редакциялап иштеп жатат.

А.Осмоновдун 100 жылдык мааракесинин урматына (2015ж) “Алыкулга ырдесте”, Б.Сарногоевдин 85 жылдык юбилейине арнап, (2017-ж.) “Байдылда акынга ырдесте” деген китеп түзүп, жарыкка чыгарды. 

 БУРУЛКАНДЫН МЕКТЕБИ 
"БУРУЛКАНДЫН МЕКТЕБИ" аттуу бир айлык курстан жаш таланттарды окутуп, Сертификат берет. 

3000ден ашуун окуучусу бар.

 Сыйлыктары 
КРнын Улуттук жазуучулар союзунун Алыкул Осмонов атындагы Республикалык адабий сыйлыктын ээси. Сыйлык ардактары: 

ТүркСОЙ эл аралык НИЗАМИ сыйлыгынын ээси.

КРнын  Президентине караштуу Мамлекеттик тил боюнча улуттук комиссиянын Ардак Грамотасы жана “Кыргыз тили” медалы,

КРнын Маданият, маалымат жана туризм министрлигинин “Маданияттын мыкты кызматкери” медалы,

КРнын Эл аралык Рыспай Абдыкадыров клубунун “Р.Абдыкадыров клубунун Ардактуу мүчөсү” медалы,

Россиядагы Иркутск облустук “Токтогул Сатылгановдун атын жана чыгармачылык мурастарын түбөлүккө сактоо” коомдук фонду Ардак Грамота жана “Токтогул-150” медалы. 

КРнын Улуттук жазуучулар союзунун Ардак Грамотасы жана “Алтын калем” Ардак Диплому.

КРнын Чүй облусунун мамлекеттик администрациясынын Ардак Грамотасы,

Ленин райондук мамлекеттик администрациясынын Ардак Грамотасы.

КРнын Аялдар Конгрессинин Ардак Грамотасы.

 Жеке жашоосу 
Бурулкан Карагулованын 2 кызы, 1 уулу жана неберелери бар. Апасы Резуван Осмонова (Тажибоева) - уйгур. Атасы Карагул Осмонов - кыргыз. Күйөөсү Нурбек Сактанов Көчкөнович. Атасы Сактанов Көчкөн КРнын эл жазуучусу. Энеси Гүлайна Сактанова (Шаймергенова) - эрте каза болуп калган.

Жэке жашоосу
 

 Жарык көргөн китептери 
 Кыргыз тилинде 
Бурулкан Карагулованын жарык көргөн китептери:

1. “Кыял кемеси” 1989-ж.

2. “Көкүрөгүң жыттап алдым билгизбей” 1995-ж.

3. “Сүйүүңдү сүртүп кеттиң жүрөгүмө”. 2005-2006-жж., 20 миң нуска менен.

   4. “Селсаяк”  2006-2007-ж.

5. “Токтогул көлү – көз жашым” 2012-ж.

6. “Бул дүйнө көркү чыгат сүйүү менен” 2012–2015-жж. 6 жолу басып чыгарылды.

7. “Мен сүйүүнүн доктору” 2015-17-жж.

8. “Көздөгү жалын” 2017-ж.

9. “БИЛИК” 2018-ж.

10. “Ойдун эшиги” 2020-ж.

11. “СЕЛСАЯК” повесть, толукталып 2-чыгарылышы 2022-ж.

12. “Жакшы сөздү сууруп алам жүрөктөн”. 2024-ж.

13. "Алыкулга гүлдесте". 2015-ж.

14. "Байдылда акынга гүлдесте". 2017-ж.

15. «Кыздар Ай-1» 2010-ж

16. «Кыздар Ай-2» 2011-ж.

17. «Кыздар Ай-3» 2013-ж.

18. «Кыздар Ай-4» 2015-ж.

19. «Кыздар Ай-5 жана Балдар Ай-1»  2017-ж.

20. «Кыздар Ай-6 жана Балдар Ай-2» 2019-ж.

21. «Кыздар Ай-7 жана Балдар Ай-3» 2021-ж.

22. Б. Карагулова. "Байыркы обон" 2025-ж. 
Категория: Кыргыз Республикасынын жазуучулары